4de109c08a2b3601293391559753098a
Kære Bolius Eksperter


Vi har et gammelt skipperhus i Marstal. Ydermuren der vender mod øst er fugtig. Vi har for 3 år siden fået udskiftet det gamle tegltag der var utæt med et nyt. Resultatet af fugten ses på vedhæftede billede som løsnet tapet. Vinduerne er som det ses de originale og ikke tætte.


Har I forslag til hvordan vi kan komme fugten til livs? Huset står uopvarmede når vi ikke er der. Udvendigt er facademalingen som er Flugger facademaling upåvirket af fugten.


På forhånd tak


Venlig hilsen


Lone og Jens 


Løs tapet og fugtig ydervæg i nyrenoveret hus, trods nyt tag og nymalet facade - årsag?
bolius.dk
2021.17
 

Kære Lone og Jens


Årsagen og dermed løsningen kan afhænge af om huset er opbygget med grundmur eller er det bindingsværk?  


Tegltaget har ingen betydning for fugtproblemet. 


Hvis der da facaden blev malet er anvendt en ikke diffusionsåben malingstype, så kan det betyde at huset nu har fået en regnfrakke på, som får den betydning at indvendig fugt ikke kan slippe ud igennem. 


At fugten i muren kan stamme fra generelt fra høj luftfugtighed i det indre, og her spiler det ekstra ind, at huset kun anvendes som sommerbolig og derfor ikke opvarmes/udluftes en står del af året. (i den sammenhæng er de utætte vinduer ikke problemet).


Eller at den ophobede fugt kan være opstigende fugt i murværket fra fundamentet, som formentligt ikke har en fugtspærre


Så er den fugt der viser sig på indersiden af væggen er formentligt ”gammel” ophobet fugt i murværket, som nu er blevet spærret inde ved anvendelse af for tæt facademaling. Generelt skal ydersiden af facaden kunne afgive den fugten, hvor den så ventileres væk og ikke gør skade.  Men hvis ydersiden af facaden bliver for tæt, som i dette tilfælde kan fugtafgivelsen kun ske indadtil, hvilket naturligvis gør at den ophobes bag tapetet indtil at der er så meget at det løsner tapeterne.


Problemet er formentligt helt eller delvist en kombination af alle dele.


Du skal også være opmærksom på at hvis det er en bindingsværkskonstruktion kan der være utætheder mellem bindingsværk og tavl der gør at der kan trænge fugt ind udefra.


For at løse problemer er det nødvendigt med tiltag:


For at facademuren kan komme af med fugten, skal du have afrenset den tætte facademaling og anvend en diffusionsåben malingstype som fx silikat eller kalkning, så muren igen kan ånde. 


For fremover at undgå opstigning af fugt i murværket, skal der indskydes en fugtspærre mellem fundamentet og mur, der sikrer at fugten nedefra ikke trænger op i murværket.


 

